section_heading: Atentat na talijanskog kralja
paragraph_text: Godine 1897. emigrirao je u SAD i u tom razdoblju održavao je kontakte s mnogim ličnostima međunarodnog anarhizma, okolnost koja će kasnije potkrijepiti tezu – nikad dokaznu – da Bresci nije djelovao sam već da je bio dio veće urote. U talijanskom kralju Umbertu I. (1844. – 1900.) prepoznao je osobu odgovornu za krvave represalije do kojih je došlo 1894. i 1898. godine. Vrativši se u Italiju u lipnju 1900. godine, ubija kralja u Monzi 29. srpnja. Osuđen je na doživotni zatvor, a 22. svibnja 1901. pronađen je mrtav u svojoj ćeliji u zatvoru u Porto Santo Stefano na istoimenom otoku u Tirenskom moru. Okolnosti pod kojima je umro nikada nisu do kraja razjašnjene.